da da id da sv de da en fi en da da da da da da da da da nb da da da da da es da da hbs_lat en en en en da da en da en en jv da fr da vi da ms en da da de nn da da en nb da da da da da da da da da da da sv da da da nl da da da da da en da da da da de nb fi da da da en en da da da da da da da da da da da da da da nb da da da jv da da da de da da nb nb
Spang 8 – Købmand og station – Lokalhistorisk Arkiv Ulkebøl
Bageri og høkeri på Linbækvej i Vollerup
Hans Christensens bageri på Alsgade 73
Peter Thomsens bageri på Kær Bygade 59
Fest for soldaterne fra Sønderborg Kaserne
Spang 8 – Købmand og station
Nedlagte gårde Grundtvigs Alle
Martin mæ e fløjt
Murermester Hans Jacobsen, Ulkebølsten
Ulkebøl Skole på Kirkevej
Ulkebøl Skole i nyere tid (fra 1934)
Spang 8 – Købmand og station
Her var oprindelig stationsbygning tilhørende Amtsbanen til Nordborg og Skovby. Stationsbygningen blev bygget i 1898. I bygningen var der også en lille butik og en kro. Den første indehaver var Hans Iversen.
Den smalsporede bane, Amtsbanen, blev nedlagt i 1933. I stedet blev der anlagt almindelig jernbane til Mommark, og der blev bygget en ny stationsbygning på østsiden af huset.
Herefter var der ikke så meget liv i området, så der var ikke længere grundlag for at drive både kro og købmandshandel.
I 1937 kom ejendommen på tvangsauktion, hvor Jens Clausen købte den.
Jens Clausen var født 1. maj 1911 i Asserballe. Han blev uddannet hos Købmand Stillhoff i Nordborg 1926-29 og var derefter kommis hos Fedder Martinsen i Gråsten 1929, hos J. Petersen i Ragebøl 1930-33, hos J. Lyck i Dybbøl 1933-34, og hos 0. H. Ottesen Broager 1934-37.
Den 29. november 1937 blev Jens Clausen gift med Mathilde C, født Jahnsen, i daglig tale blev hun aldrig kaldt andet end Thilde.
De havde det ikke let i starten, der var ingen varer, ingen penge og ingen faste kunder.
I starten solgte de for 20 kr. om dagen, men juleaftensdag 1937 solgte de for hele 100 kr. Ægteparret var nøjsomme og sparsommelige mennesker.
I 1939 fik de etableret en benzinstander ved forretningen, men den kom der dog først rigtigt gang i efter krigen i 1945. Jens Clausen begyndte tidligt at køre varer ud i Spang, Vollerup og Huholt, det foregik på cykel med en anhænger. De fik først bil i begyndelsen af 5O’erne.
Butikken var ikke ret stor i starten. De udvidede forretningen i alt fire gange, den første gang blev man færdig dagen før den 9. april 1940.
Efter 1945 solgtes der både kolonialvarer, isenkram, værktøj, maling, hønsefoder og meget andet. Butikken lå godt, lige ud til vejen til Nordborg, så man solgte også en del benzin. De havde også farvet benzin til bønderne.
Mommarkbanen, som gik lige uden for stuevinduerne, blev nedlagt i 1962, og i begyndelsen af 1970’erne, da den nye vej til Nordborg blev anlagt syd for butikken, lukkede man for benzinsalget.
Jens Clausen døde i 1985 hvorefter forretningen lukkede.
Station og købmandsforretning. Ca. 1930
Huset uden forretning ca. 2000
Spang 8 i 2020
Klik på billederne for at forstørre
Tirsdag 25. oktober 2022
Tirsdag 8. november 2022
Foredrag: Rundt om Ulkebøl Kirke
© Ulkebøl Lokalhistorisk Arkiv 2022